Nordland politidistrikt

Nordland politidistrikt er et politidistrikt i Nordland fylke. Distriktet har sitt sete på Bodø Politistasjon i Kongens gate 81 i Bodø.

Politidistriktet omfatter hele fylket, med unntak av Bindal kommune i Trøndelag politidistrikt. Distriktet omfatter også Gratangen kommune i Troms og Finnmark, som før 2016 inngikk i Troms politidistrikt. Politidistriktet er i tillegg tillagt politimyndighet på innretninger på norsk kontinentalsokkel og i Norges økonomiske sone mellom 65. breddegrad 30 minutter og 68. breddegrad 30 minutter.

Distriktet ble opprettet 1. januar 2016 gjennom en sammenslåing av Helgeland politidistrikt, Salten politidistrikt og Midtre Hålogaland politidistrikt. Sammenslåingen inngikk i regjeringen Erna Solbergs nærpolitireform, som reduserte antall politidistrikter i Norge fra 27 til 12. Politidistriktet har 25 tjenestesteder og 567 ansatte.

De tre nødsentralene for brannvesen (110), politi (112) og akuttmedisinsk kommunikasjonssentral (113) innenfor Nordland politidistrikt, har siden 6. juni 2017 vært samlokaliserte på Albertmyra i Bodø.

Heidi Kløkstad er politimester fra 1. januar 2021.

Geografisk omfang

Nordland politidistrikt omfatter hele Nordland fylke, med unntak av Bindal kommune som inngår i Trøndelag politidistrikt, samt Gratangen i Troms.

Bindal kommune i sørlige Helgeland ligger i Nordland fylke, men kommunen har historiske bånd til Trøndelag. Landskapet omkring elva Nauma (Namsen) var i vikingtiden en del av Naumdølafylket. Bindal tilhørte Brønnøy sogneprestembete i kirkelige spørsmål, men sorterte under fogden i Namdalen i sivile saker. Bindal ble overført til Helgeland fogderi omkring 1800.

Den 1. april 1998 ble Bindal overført fra Helgeland politidistrikt til Namdalen politidistrikt, og fra 1. januar 2002 til 1. januar 2016 var Bindal var en del av Nord-Trøndelag politidistrikt.

Nordland politidistrikt omfattet ved opprettelsen også de fem kommunene Skånland, Ibestad, Kvæfjord, Ballangen og Salangen i Troms fra det tidligere Midtre Hålogaland politidistrikt. En kongelig resolusjon av 22. mai 2017 overførte disse fem kommunene til Troms politidistrikt, mens Gratangen i Troms ble lagt til Nordland Politidistrikt. Skånland ble 1. januar 2020 slått sammen med Tjeldsund.

Politimestere

Funksjonell struktur
I februar 2016 besluttet justis- og beredskapsminister Anders Anundsen overordnet organisasjonsmodell for politidistriktet:

 Felles forebyggings- og etterforskningsenhet
 Felles operativ enhet
 Felles påtaleenhet
 Felles enhet for forvaltning og sivil rettspleie

Tjenestesteder
Politidistriktet omfatter i dag 25 tjenestesteder.

Ved opprettelsen hadde politidistriktet 34 tjenestesteder, hvorav seks tilhørte det tidligere Midtre Hålogaland politidistrikt. Den 13. oktober 2016 foreslo Politidistriktets ledelse legge ned 19 av de daværende lensmannskontorene, herav 15 i Nordland. Den 13. januar 2017 besluttet Politidirektoratet, under ledelse av Odd Reidar Humlegård, å legge ned 126 tjenestesteder på landsbasis og opprette syv nye, herav i Evenes og Røst i Nordland. Den 24. mai 2017 foretok justis- og beredskapsdepartementet en justering av den endelige strukturen. Blant konsekvensene var at tjenestestedet på Hemnesberget i Hemnes i Nordland ble bevart.

Helgeland
 Brønnøy
 Vefsn
 Rana

Salten og Lofoten
 Meløy
 Bodø
 Fauske

Ofoten og Vesterålen
 Narvik
 Sortland
 Vågan

Foreslått nedlagt
Ballangen
Bø i Vesterålen
Evenes
Tjeldsund
Skånland
Gildeskål
Grane
Hatfjelldal
Hadsel
Hemnes
Nesna
Lødingen
Rødøy
Steigen
Saltdal
Beiarn
Sømna
Tysfjord
Øksnes

Referanser

 
Etableringer i 2016
2016 i Norge